अस्थिमूर्ख दी कथा—लौ हून अस्थिमूखै दी कथा सुनो :-इक मूर्ख इकबारी अपनी जनानी गी घर छोड़ियै आपूं कुसै कम्मै कारण दूए देस गेआ। उसदी जनानी बदचलन ही। ओह् पिच्छुआं अपनी नौकरेआनी कन्नै गंढजोड़ करियै उसदै घर जाई बैठी ते अपने प्रेमी कन्नै नचैन्त होइयै भोगें लग्गी गेई। किश चिरै पिच्छूं उसदा कैन्त घर परतोआ तां नौकरेआनी नै उसी झूठ सनाया जे उसदी जनानी मरी गेई ही। इसकरी उसगी फूखी ओड़ेआ गेआ हा। इन्ना गै नेईं उसी शमशान भूमि लेई जाइयै कुसै होरस दीआं हड्डियां ते चिखा बी दस्सी गेई। उस मूर्खे नै कुसै दीआं हड्डिया लेइयै बैन बी पाए, उसदी किरया बी कीती ते सराध बी कीता। नौकरेआनी नै उसदी जनानी दे प्रेमी गी गै शिश्ट ब्राह्मण दस्सेआ जिसी मासकै दे सराधै पर ओह् मूर्ख रुट्टी बी खलान लगा। उसदी अपनी लाड़ी बी प्रेमी कन्ने उसदे घर औन्दी ही ते रुट्टी खन्दी ही। नौकरेआनी नै मूर्खे गी आक्खेआ—हे महारज ! अपने सतै दे प्रभाव कन्नै थुआड़ी पत्नी बी भोग लान्दी ऐ। ओह् मूर्खराज परतियै इस भूठै गी सच्च समझियै खुश होई गेआ।